C 80/14
FI
Euroopan unionin virallinen lehti
3.3.2023
Energian toimitusvarmuutta edistävien toimenpiteiden osalta jäsenvaltioita kehotetaan myös kiinnittämään huomiota hankkeiden kyberturvallisuusulottuvuuteen, jotta mahdollisia energiahäiriöiden riskejä voidaan vähentää mahdollisimman paljon.
b)
rakennusten ja kriittisen energiainfrastruktuurin energiatehokkuuden parantaminen, teollisuuden irrottaminen hiilestä, kestävän biometaanin, uusiutuvan tai fossiilittoman vedyn tuotannon ja käyttöönoton lisääminen sekä uusiutuvan energian osuuden lisääminen ja käyttöönoton nopeuttaminen 1) Tähän sisältyvät esimerkiksi rakennusten energiatehokkuutta parantavat peruskorjaukset, mukaan lukien energiate­ hokkuutta parantavat toimenpiteet ja uusiutuvien energialähteiden integrointi, lämmitys- ja jäähdytysjärjestelmien hiilestä irtautuminen, energiatehokkuutta koskevat toimenpiteet tehokkaissa kaukolämmitys- ja -jäähdytysjärjes­ telmissä sekä yritysten kannalta kustannus- ja energiatehokkaat parannukset, joilla pannaan täytäntöön energiakat­ selmuksiin perustuvat suositukset.
Tällaisilla toimenpiteillä vähennetään riippuvuutta fossiilisista polttoaineista ja tuetaan uusiutuvan energian käyttöönottoa.
Tavoite saavutettaisiin esimerkiksi — tukemalla perusparannuksia ja teknologioita, joilla parannetaan rakennusten energiatehokkuutta keskimäärin vähintään 30 prosentilla (etusijalla tuen myöntämisessä energiatehokkuudeltaan heikoimmat rakennukset ja pienituloiset kotitaloudet); — tukemalla lämmitys- ja jäähdytysjärjestelmien, kuten lämpöpumppujen (mukaan lukien hybridilämpöpumput), hiilestä irtautumisen tehostamista sekä erittäin energiatehokkaan ja uusiutuvan kaukolämmön ja -jäähdytyksen, aurinkosähkön, paikan päällä tuotettavan uusiutuvan energian varastoinnin, älykkäiden termostaattien ja muiden vastaavien käyttöönottoa; — ottamalla käyttöön erityisiä rahoitusvälineitä tai osallistumalla InvestEU-takuuseen rakennusten energiasa­ neerauksia koskevien investointien tukemiseksi (esimerkkeinä energiatehokkuudeltaan heikoimpien asuinrakennusten ja muiden rakennusten jälkiasennukset, lämmitysjärjestelmien hiilestä irtautuminen ja uusiutuvien energialähteiden asentaminen paikan päällä); — perustamalla sellaisia kansallisia tai alueellisia teknisen avun välineitä, joilla tuetaan yksityisille sijoittajille houkuttelevista taloudellisesti järkevistä energiatehokkuushankkeista ja rakennusten perusparannushankkeista muodostuvan hankejatkumon kehittämistä; — perustamalla tai vahvistamalla kansallisia energiatehokkuusrahastoja energiatehokkuuteen ja rakennusten perusparannukseen suunnatuilla rahoitusvälineillä; — saattamalla rakentamiseen liittyvä lainsäädäntö ajan tasalle siten, että uudisrakentamisen ja perusparannusten edellytetään lisäävän energiatehokkuutta; — toteuttamalla lainsäädäntötoimenpiteitä, joilla älykkäiden energiamittarien asentaminen rakennuksiin tehdään pakolliseksi; 2) Teollisuuden hiilestä irtautumisen tavoitetta käsitellään tarkemmin alla olevassa laatikossa.
3) Tavoite tukea kestävän biometaanin ja vedyn käyttöönottoa liittyy investointeihin, joilla lisätään kestävän biometaanin tuotantokapasiteettia ja käyttöä (mukaan lukien yhteydet, joilla mahdollistetaan biometaanin sekoittaminen kaasuinfrastruktuurissa) sekä uusiutuvan vedyn tuotantokapasiteettia (8) (mukaan luettuna uusiutuvan vedyn tuotantoon tarvittavan vastaavan uusiutuvan energian tuotantokapasiteetin lisääminen).
Tavoitteet liittyvät myös investointeihin fossiilittoman vedyn (9) tuotantokapasiteettiin ja erityiseen vetyinfrast­ ruktuuriin, mukaan lukien putkistot, varastointi ja satamaterminaalit.
Vastaaviin uudistuksiin voi sisältyä kannustimia investoida kestävään biometaanin ja biokaasun tuotantoon tai käyttöön (kiintiöt, hinnanerosopimukset) tai uudistuksia, joilla laaditaan asianmukainen lainsäädäntökehys ja sääntelyjärjestelmät uusiutuvan tai fossiilittoman vedyn tuotannolle, käytölle, kuljetukselle ja varastoinnille EU:n vetystrategian mukaisesti ja keskittyen sellaisiin aloihin, joilla hiilestä irtautuminen on vaikeaa.
(8) Uusiutuvalla vedyllä tarkoitetaan vetyä, joka on tuotettu uusiutuvasta energiasta direktiivissä (EU) 2018/2001 ja siihen liittyvissä täytäntöönpanosäädöksissä ja delegoiduissa säädöksissä vahvistettujen, muuta kuin biologista alkuperää olevia uusiutuvia nestemäisiä ja kaasumaisia liikenteen polttoaineita koskevien menetelmien mukaisesti.
(9) Fossiilittoman vedyn osalta viitataan valtiontukitoimenpiteitä koskeviin tilapäisiin kriisipuitteisiin talouden tukemiseksi Ukrainaan kohdistuneen Venäjän hyökkäyksen jälkeen (2022/C 426/01).
Uusiutuvan ja fossiilittoman vedyn tuotantoa ja käyttöönottoa koskevan tavoitteen perusteella ei voida tukea vedyn tuottamista kaasupyrolyysillä eikä metaanin höyryreformoinnilla hiilidioksidin talteenottoa ja varastointia käytettäessä.